Source: http://www.minzp.sk/najcastejsie-kladene-otazky.html
Timestamp: 2019-02-19 09:57:20+00:00

Document:
Najčastejšie kladené otázky - Ministerstvo životného prostredia Slovenskej republiky
Menu > Najčastejšie kladené otázky
Informácia o podmienkach odovzdania starého vozidla do autorizovaného zariadenia na spracovanie starých vozidiel.
Ako postupovať pri vybavovaní povolenia na dovoz/vývoz, potvrdenia na opätovný vývoz exemplárov uvedených v prílohách nariadenia Rady (ES) č. 338/97 (podliehajúcich Dohovoru CITES), potvrdenia o udelení výnimky zo zákazu komerčných činností/súhlasu na premiestnenie a evidencia v rámci CITES?
Ako postupovať pri výrube drevín?
Ako postupovať pri vybavovaní žiadostí o povolenie výnimiek (príp. súhlasu) z územnej a druhovej ochrany?
Kto môže žiadať a ako má postupovať pri vybavovaní žiadostí o finančný príspevok, prípadne náhradu za obmedzenie bežného obhospodarovania?
Na koho sa obrátiť v prípade nájdenia zraneného živočícha ?
Informácia o podmienkach odovzdania starého vozidla do autorizovaného zariadenia na spracovanie starých vozidiel
Podľa § 51 ods.2 zákona č.223/2001 Z.z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“) ak držiteľ starého vozidla nepreviedol toto vozidlo na iného na účely jeho využitia ako motorového vozidla, je povinný predložiť spolu so žiadosťou o vyradenie starého vozidla z evidencie vozidiel podľa osobitných predpisov okresnému dopravnému inšpektorátu potvrdenie o prevzatí starého vozidla vystavené spracovateľom tohto starého vozidla alebo osobou oprávnenou na spracovanie starých vozidiel v inom členskom štáte Európskej únie; v tom prípade držiteľ starého vozidla spolu s potvrdením predloží aj jeho úradne overený preklad.
Držiteľ starého vozidla nachádza staré vozidlo, ktoré je odpadom, povinný bezodkladne zabezpečiť odovzdanie kompletného starého vozidla osobe vykonávajúcej zber starých vozidiel podľa § 52a alebo spracovateľovi starých vozidiel. Podľa § 52 ods. 1, písm. l) zákona o odpadoch je spracovateľ starých vozidiel povinný prevziať vo svojej prevádzke staré vozidlo na spracovanie bez požadovania poplatku alebo inej platby od osoby, od ktorej ho prevzal.
Žiadosť o vydanie povolenia na dovoz/vývoz či potvrdenia na opätovný vývoz je potrebné podávať na Ministerstve životného prostredia SR formou vyplneného tlačiva žiadosti, ktorého vzor je v Prílohe I nariadenia Komisie (ES) č. 865/2006 (tlačivo žiadosti je k dispozícii na stiahnutie na stránke www.cites.sk). Pokyny na vyplnenie tlačiva a vysvetlivky sa nachádzajú na jeho zadnej strane. Náležitosti podania žiadosti na vydanie povolenia na dovoz/vývoz či potvrdenia na opätovný vývoz sú uvedené v § 6 zákona č. 15/2005 Z. z. a § 2 vyhlášky MŽP SR č. 110/2005 Z. z. (požadované listinné doklady, ďalšie údaje). Podanie žiadosti je spoplatňované poplatkom v hodnote 66 EUR pre právnické osoby alebo 6,50 EUR pre fyzické osoby.
Dovoz, vývoz, príp. opätovný vývoz sa týka pohybu exemplárov medzi SR a tzv. tretími krajinami, t.j. štátmi, ktoré nie sú členmi Európskej únie. V prípade pohybu v rámci Európskej únie sa v zmysle nariadení ES nejedná o dovoz, vývoz, príp. opätovný vývoz.
Žiadosť o vydanie potvrdenia o udelení výnimky zo zákazu komerčných činností/súhlasu na premiestnenie je potrebné podávať na Ministerstve životného prostredia SR formou vyplneného tlačiva žiadosti, ktorého vzor je v Prílohe V nariadenia Komisie (ES) č. 865/2006 (tlačivo žiadosti je k dispozícii na stiahnutie na stránke www.cites.sk). Pokyny na vyplnenie tlačiva a vysvetlivky sa nachádzajú na jeho zadnej strane. Náležitosti podania žiadosti na vydanie potvrdenia o udelení výnimky zo zákazu komerčných činností/súhlasu na premiestnenie sú uvedené v § 8 zákona č. 15/2005 Z. z. a § 4 vyhlášky MŽP SR č. 110/2005 Z. z. (požadované listinné doklady, ďalšie údaje). Podanie žiadosti je spoplatňované poplatkom v hodnote 66 EUR pre právnické osoby alebo 6,50 EUR pre fyzické osoby.
Každý držiteľ exemplára druhu uvedeného v prílohách A – D nariadenia Rady (ES) č. 338/97 môže požiadať Štátnu ochranu prírody SR Vedecký orgán CITES SR o pridelenie evidenčného čísla. Tlačivo žiadosti o pridelenie evidenčného čísla je k dispozícii na www.cites.sk Vedenie evidencie upravuje § 9, 10 a 11 a preukázanie o pôvode § 12 zákona č. 15/2005 Z. z. Spôsob vedenia evidencie a preukazovanie pôvodu závisí od konkrétneho druhu živočícha alebo rastliny a tiež od zaradenia druhu do príloh A – D nariadenia Rady (ES) č. 338/97. Doklady preukazujúce pôvod alebo registráciu exemplárov v zmysle národnej legislatívy (preukaz o pôvode alebo potvrdenie o registrácii) vydáva príslušný obvodný úrad životného prostredia.
Všetky platné právne predpisy upravujúce Dohovor CITES v SR, ako aj tlačivá žiadostí sú k dispozícii na www.enviro.gov.sk, prípadne na stránke Vedeckého orgánu SR www.cites.sk.
Žiadosť o vydanie súhlasu na výrub dreviny (Vzor žiadosti je uvedený v prílohe č. 1) obsahuje tieto náležitosti:
katastrálne územie, parcelné číslo a druh pozemku, na ktorom drevina rastie, a kópiu katastrálnej mapy alebo iný doklad umožňujúci identifikáciu dreviny v teréne,
Vzor žiadosti o vydanie súhlasu na výrub dreviny (rtf, 52 kB)
V prípade, že právnická alebo fyzická osoba mieni vykonávať činnosť, ktorá je zakázaná v zmysle zákona č. 543/2002 Z. z. o ochrane prírody a krajiny, musí, ešte pred jej uskutočnením, požiadať o povolenie výnimky z tohto zákazu príslušný orgán štátnej správy ochrany prírody a krajiny. Povoliť výnimku z územnej ochrany môže v odôvodnenom prípade príslušný krajský úrad životného prostredia. V zóne A a B chránených území a z druhovej ochrany môže povoliť výnimku odbor výkonu štátnej správy Ministerstva životného prostredia SR.
Zo žiadosti musí byť zrejmé, kto ju podáva, akej činnosti sa týka a čo sa navrhuje. Žiadosť musí byť, v prípade právnickej osoby, podpísaná štatutárom organizácie. Podanie žiadosti je spoplatňované poplatkom v hodnote 66 EUR pre právnické osoby alebo 6,5 EUR pre fyzické osoby.
O povolenie výnimky žiadajú právnické osoby s právom výkonu poľovníctva. Ministerstvo môže po obdržaní žiadosti od takéhoto subjektu v odôvodnených prípadoch povoliť výnimku z podmienok ochrany chránených druhov, vybraných druhov rastlín a vybraných druhov živočíchov, a to len v prípade, že neexistuje iná alternatíva a výnimka neohrozí zachovanie populácií dotknutých druhov; ak ide o druhy vtákov a vybrané druhy živočíchov uvedené v osobitnom predpise (§ 57 zákona č. 274/2009 Z.z.), výnimku na ich lov povoľuje ministerstvo pôdohospodárstva.
Výnimku možno povoliť
Ministerstvo po obdŕžaní žiadosti na usmrtenie chráneného živočícha preskúmava jej odôvodnenosť prostredníctvom odbornej organizácie ochrany prírody a krajiny – Štátnej ochrany prírody SR a na jeho základe, dodržiavajúc podmienky vyššie uvedené, rozhoduje v lehotách určených v § 85 zákona č. 543/2002 Z. z. o ochrane prírody a krajiny.
Žiadateľ, ktorému môže byť poskytnutý finančný príspevok musí byť:
vlastníkom pozemku, budovy alebo podzemného priestoru
správcom pozemku, budovy alebo podzemného priestoru
nájomcom pozemku, budovy alebo podzemného priestoru pričom sa zabezpečia opatrenia týkajúce sa starostlivosti o pozemok, budovu alebo podzemný priestor v chránenom areáli, prírodnej rezervácií, prírodnej pamiatke, národnej prírodnej pamiatke a chránenom vtáčom území, v navrhovanom území európskeho významu, s výskytom chráneného stromu alebo s výskytom chránených druhov živočíchov a rastlín.
Podkladom pre poskytnutie finančného príspevku je písomná žiadosť oprávnenej osoby, ktorá musí obsahovať tieto náležitosti:
identifikačné údaje žiadateľa:
ak je žiadateľom fyzická osoba meno a priezvisko, dátum narodenia, adresu trvalého pobytu na území SR alebo bydliska v niektorom z členských štátov EÚ
ak je žiadateľom fyzická osoba oprávnená na podnikanie alebo právnická osoba názov (obchodné meno), doklady potvrdzujúce právnu subjektivitu žiadateľa (najmä doklad o zriadení alebo založení žiadateľa, notársky overený výpis z obchodného alebo živnostenského registra, nie starší ako 6 mesiacov), identifikačné číslo, adresu miesta podnikania fyzickej osoby oprávnenej na podnikanie alebo sídla právnickej osoby.
určenie predmetu žiadosti, kde budú vykonávané navrhované opatrenia
identifikáciu miesta výkonu opatrení
ak ide o pozemky: č. parcely, výmera, druh pozemku, k.ú., obec, okres (ak sa opatrenie nebude vykonávať na celej parcele, alebo v celom chránenom území, vyznačí sa miesto výkonu opatrení na mapovom podklade).
ak ide o objekty: evidenčné číslo, súpisné číslo, účel využitia objektu, č. parcely, k.ú., obec, okres;
ak ide o podzemné priestory: označenie priestoru, č. parcely, k.ú., obec, okres;
popis opatrení na udržanie alebo dosiahnutie priaznivého stavu časti krajiny;
plánovanú dobu vykonávania opatrení;
doklady preukazujúce oprávnenosť na poskytnutie finančného príspevku
Ak občan nájde zraneného živočícha je potrebné oznámiť to chovnej a rehabilitačnej staníci prvého kontaktu. Zoznam týchto staníc nájdete na našej stránke: Rehabilitačné a chovné stanice na Slovensku.

References: § 51
 § 52
 § 52
 § 6
 § 2
 § 8
 § 4
 § 9
 § 12
 § 85